Melchior Schildt
Melchior Schildt, 1592/1593-1667, tysk organist og komponist. Melchior Schildt var elev af Jan Pieterszoon Sweelinck i Amsterdam og virkede bl.a. som organist ved hoffet i København 1626-29, hvorefter han overtog faderens organistembede i fødebyen Hannover.
Melchior Schildt skrev især for cembalo og orgel, bl.a. koralbearbejdelser. Han regnes for en af foregangsmændene i den nordtyske orgelskole.